**THIRRJE PUBLIKE**

**për paraqitjen e drejtorëve të shkollave për ndjekjen e trajnimit të avancuar për vitin 2025**

 Në bazë të Ligjit për trajnimin dhe provimin për drejtor në shkollë fillore, shkollë të mesme, konvikt nxënësish dhe universitet të hapur civil për mësim të përjetshëm (“Gazeta Zyrtare e Republikës së Maqedonisë” nr. 10/2015, 145/2015, 192/2015, 30/2016, 120/2018 dhe 140/2018) çdo **drejtor shkolle** që ka **të dhënë provimin për drejtor** është i detyruar të ndjekë trajnimin e avancuar prej së paku 4 ditë seminarike (nga 8 orë), me kohëzgjatje totale prej 32 orë gjatë vitit.

 Fletëparaqitje dorëzon personi që është:

- drejtor aktual i shkollës dhe

- ka certifikatë të vlefshme për drejtor.

Sapo të plotësoni këto dy kushte, duhet të aplikoni për trajnim të avancuar.

Me fletëparaqitjen detyrimisht duhet të dorëzohen:

- kopje e Vendimit për përzgjedhjen/emërimin për drejtor;

- kopje e Certifikatës së provimit të dhënë për drejtor dhe

- kopje e fletëpagesës për shumën e derdhur prej 2500 denarë për çdo trajnim.

Çdo drejtor gjatë vitit shkollor 2025 duhet të ndjekë trajnimet e parapara me ligj, prandaj është e nevojshme të përzgjidhni katër nga temat e mëposhtme.

 Në fletëparaqitje është e nevojshme të regjistroni shifrat e temave të përzgjedhura (gjatë përzgjedhjes, kushtojini vëmendje gjuhës në të cilën zhvillohet trajnimi).

|  |  |  |
| --- | --- | --- |
| N. r. | **TRAJNIME TË AVANCUARA PËR VITIN 2025** | **Shifra e trajnimit** |
| **gjuhë maqedonase** | **gjuhë shqipe** |
| 1. | Menaxhimi i stresit në vendin e punës dhe “burnout” **RISI!** | **STR01** |  |
| 2. | Marrëdhëniet me publikun dhe shkathtësitë e komunikimit **RISI!** | **OJK01** |  |
| 3. | Përgatitja dhe financimi i projekteve **RISI!** | **PFP01** | **PFP02** |
| 4. | Zbatimi praktik i ligjeve në fushën e arsimit **RISI!** | **ZSO01** | **ZSO02** |
| 5. | Ligji për marrëdhëniet e punës dhe marrëveshjet kolektive **RISI!** | **ZRO01** | **ZRO02** |
| 6. | Parandalimi i korrupsionit ─ etika dhe integriteti në arsim **RISI!** | **PKR01** | **PKR02** |
| 7. | Vetëvlerësimi dhe planet e zhvillimit | **SRP01** |  |
| 8. | Inkuadrimi i kuadrit mësimor dhe profesional (praktikantëve) në procesin edukativ-arsimor në shkollat fillore dhe të mesme në RMV | **PRI01** | **PRI02** |
| 9. | Menaxhimi financiar | **FR01** | **FR02** |
| 10. | Inkluziviteti – sfidë në shkolla, praktikat pozitive | **INK01** |  |
| 11. | Të pajisurit me shkathtësi për kontrollin e cilësisë së vlerësimit të njohurive të nxënësve në shkolla | **OCN01** |  |
| 12. | Punë administrative dhe arkivore | **ARH01** |  |
| 13. | Kompetencë digjitale | **DIGI01** | **DIG02** |

**Shënim:** Renditja e trajnimeve të përzgjedhura nga ana juaj, nuk paraqet renditjen sipas së cilës do të jeni të ftuar në trajnime.

**Orarin e realizimit të trajnimeve individuale, përkatësisht terminin tuaj do ta merrni në email, andaj është e rëndësishme që lexueshëm dhe qartë të plotësoni të dhënat në fletëparaqitje.** Trajnimi për një temë të caktuar do të realizohet pas regjistrimit të minimum 20 personave.

Fletëparaqitja me dokumentacionin e plotë dorëzohet **VETËM PËRMES POSTËS** pranë Qendrës Shtetërore të Provimeve në adresën: rr. “Vasil Gjorgov” p.n., 1000 Shkup.

Drejtorët për ndjekjen e çdo trajnimi paguajnë mjete në vlerë prej **2500,00 denarësh** për trajnim, me fletëpagesë të plotësuar në këtë mënyrë:

Qëllimi i dërgesës: Pagesë për ndjekjen e trajnimit të avancuar për drejtorë

Emri i pranuesit: Buxheti i Republikës së Maqedonisë së Veriut

Banka pranuese: Banka popullore e Republikës së Maqedonisë së Veriut

Llogaria transaksionale:100000000063095

Llogaria e shfrytëzuesit buxhetor: 1600261506 787 16

Shifra e të hyrave: 723013

Programi: 30

Telefoni për kontakt: 071211195

Me respekt,

 QENDRA SHTETËRORE E PROVIMEVE